***HIRDETMÉNY***

***Óvodai-Bölcsődei beíratásról***

Egyházasrádóc község Önkormányzata a 20/2012.(VIII.31.)EMMI rendelet 20.§(1) bekezdése alapján az óvodai és bölcsődei beiratkozás idejéről az alábbi közleményben tájékoztatja az óvodába - bölcsődébe készülő gyermekek szüleit.

**Felhívom az érintett szülők figyelmét, hogy a 2023/2024- es nevelési évre vonatkozóan az**

**ÓVODAI - BÖLCSŐDEI BEIRATÁS IDŐPONTJA**

**2023. 04. 20.-án (csütörtök) 08.00 – 17.00 óráig**

**2023. 04. 21.-én (péntek) 08.00 – 17.00 óráig**

**A jelentkezés helye:** Meseház óvoda felső épület, vezetői iroda

A nemzeti köznevelésről szóló 2011. évi CXC. törvény 2015. szeptember 1.-től hatályba lépő rendelkezése szerint **a gyermeknek abban az évben, amelynek augusztus 31. napjáig a 3. életévét betölti a nevelési év kezdő napjától (szeptember 1.) köteles legalább napi négy órában óvodai nevelésben részt venni. A rendelkezés azon gyermekekre vonatkozik, akik 2023. 08. 31. –ig betöltik, illetve a 2023/2024-es nevelési év során töltik be 3. életévüket. (Az utóbbiak előjegyzésbe kerülnek**) A napi négy órában óvodai nevelésre kötelezett gyermek szülője, ha a gyermek az óvodakötelezettségét külföldön teljesíti , köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt. A kötelező óvodai nevelés korai fejlesztésben és gondozásban is teljesíthető. A szülő – tárgyév május 25. napjáig benyújtott- kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Vas Megyei Kormányhivatal Körmendi Járási Hivatala felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

Az Egyházasrádóci Meseház Óvoda és Bölcsőde gondoskodik a többi gyermekkel együtt nevelhető sajátos nevelési igényű gyermekek óvodai-bölcsődei neveléséről is. Az intézmény azokat a sajátos nevelési igényű gyermekeket tudja fogadni, akik szakértői vélemény alapján integráltan, a többi gyermekkel együtt nevelhetők. A beíratáskor a szakvéleményt be kell mutatni.

**Az óvoda beíratási körzete: Egyházasrádóc, Nemesrempehollós, Rádóckölked, Nagykölked, Harasztifalu települések.**

**Az óvodai beíratáshoz szükséges dokumentumok:**

* **születési anyakönyvi kivonat**
* **egészségügyi kiskönyv – oltási lap**
* **TAJ kártya**
* **a gyermek nevére kiállított személyi azonosító és lakcímkártya**
* **a szülő nevére kiállított személyi azonosító és lakcímkártya**

A felvételi döntésről az intézményvezető 2023. 05. 20.-ig írásbeli határozatban értesíti a szülőket. Az intézményvezető, a gyermek óvodai-bölcsődei felvételéről hozott **elsőfokú döntése ellen a szülő a közléstől számított 15 napon belül a gyermek érdekében eljárást indíthat,** a kérelem tekintetében Egyházasrádóc község Önkormányzati Hivatal Jegyzője jár el és hoz másodfokú döntést.

**Jogkövetkezmények**

Az a szülő vagy törvényes képviselő, aki a felügyelete alatt álló, óvodai nevelésben való részvételre kötelezett gyermekét kellő időben az óvodába nem íratja be, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247.§(1) bekezdésének a) pontja alapján szabálysértést követ el.

Egyházasrádóc, 2023. 03.29.

Dr. Stipkovits Annamária sk. Szép Erzsébet sk.

jegyző intézményvezető